
Kirjalike nõusoleku andmine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks 10.09.2014 laekus Rakvere tn 35 kinnistu omanikult kirjalike nõusolekute väljastamise taotlused välisvee- ja soojustrassitorustike ehitamiseks ehitusprojekti ja riigilõivu maksekorraldusega (linnavalitsuse kirjade süsteemi nr 9014). Ehitusprojekti kohaselt soojustrass on kavandatud Rakvere tn 35 ja Rakvere tänav L3 kinnistutel. Narva Linna Arenduse ja Ökonoomika Amet 12.09.2014 kooskõlastas Rakvere tänav L3 kinnistule soojustrassi ehitamise ehitusprojekti tingimusega „et Rakvere tn 35 kinnistu omanik taotleb linnamaa kasutusõiguse ning sõlmib pärast ehitustööde lõppemist Narva linnaga sellekohase lepingu“ (linnavalitsuse kirjade süsteemi nr 9019).
2. ÕIGUSLIKUD ALUSED

2.1.  Ehitusseaduse § 15 lõike 2 kohaselt väikeehitis  ehitusseaduse tähenduses on olemasolevate ehitiste teenindamiseks vajalik rajatis, mis ühendatakse võrguettevõtjale elektrituruseaduse tähenduses kuuluva elektriliini või sellega liituva ehitisega, gaasiettevõtjale maagaasiseaduse tähenduses kuuluva gaasivõrguga, vee-ettevõtjale ühisveevärgi ja -kanalisatsiooni seaduse tähenduses kuuluva liitumispunktiga või sideettevõtjale elektroonilise side seaduse tähenduses kuuluva liinirajatisega.

2.2.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2;
2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.

3. OTSUS

3.1.Väljastada Rakvere tn 35 kirjalikud nõusolekut välisvee- ja soojustrassitorustike ehitamiseks
3.2. Kohustada Rakvere tn 35 kinnistu omanikku pärast soojustrassiehitustööde lõpetamist taotleda linnamaa kasutusõiguse ning sõlmib vastav leping
4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

